CELEX: 31989R4034
Language: el
Date: 1989-12-29 00:00:00
Title: Κανονισμός (ΕΟΚ) αριθ. 4034/89 της Επιτροπής της 29ης Δεκεμβρίου 1989 για την παράταση των κανονισμών (ΕΟΚ) αριθ. 3044/79, (ΕΟΚ) αριθ. 1782/80 και (ΕΟΚ) αριθ. 4121/88 περί του καθεστώτος κοινοτικής επίβλεψης στο οποίο υπόκεινται οι εισαγωγές ορισμένων κλωστοϋφαντουργικών προϊόντων καταγωγής Μάλτας, Αιγύπτου και Τουρκίας

Avis juridique important

|

31989R4034

Κανονισμός (ΕΟΚ) αριθ. 4034/89 της Επιτροπής της 29ης Δεκεμβρίου 1989 για την παράταση των κανονισμών (ΕΟΚ) αριθ. 3044/79, (ΕΟΚ) αριθ. 1782/80 και (ΕΟΚ) αριθ. 4121/88 περί του καθεστώτος κοινοτικής επίβλεψης στο οποίο υπόκεινται οι εισαγωγές ορισμένων κλωστοϋφαντουργικών προϊόντων καταγωγής Μάλτας, Αιγύπτου και Τουρκίας  

Επίσημη Εφημερίδα αριθ. L 382 της 30/12/1989 σ. 0077 - 0077

***** ΚΑΝΟΝΙΣΜΟΣ (ΕΟΚ) αριθ. 4034/89 ΤΗΣ ΕΠΙΤΡΟΠΗΣ  της 29ης Δεκεμβρίου 1989  για την παράταση των κανονισμών (ΕΟΚ) αριθ. 3044/79, (ΕΟΚ) αριθ. 1782/80 και (ΕΟΚ) αριθ. 4121/88 περί του καθεστώτος κοινοτικής επίβλεψης στο οποίο υπόκεινται οι εισαγωγές ορισμένων κλωστοϋφαντουργικών προϊόντων καταγωγής Μάλτας, Αιγύπτου και Τουρκίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος που εφαρμόζεται στις εισαγωγές (1), όπως τροποποιήθηκε τελευταία από τον κανονισμό (ΕΟΚ) αριθ. 3365/89 (2), και ιδίως το άρθρο 10,  Κατόπιν διαβουλεύσεως με τη συμβουλευτική επιτροπή, η οποία έχει συσταθεί βάσει του άρθρου 5 του κανονισμού (ΕΟΚ) αριθ. 288/82,  Εκτιμώντας:  ότι με τον κανονισμό (ΕΟΚ) αριθ. 2819/79 (3), όπως τροποποιήθηκε τελευταία από τον κανονισμό (ΕΟΚ) αριθ. 1884/89 (4), η Επιτροπή υπέβαλε τις εισαγωγές ορισμένων κλωστοϋφαντουργικών προϊόντων καταγωγής ορισμένων τρίτων χωρών σε καθεστώς κοινοτικής επιβλέψεως·  ότι, με τον κανονισμό (ΕΟΚ) αριθ. 3044/79 (5), όπως τροποποιήθηκε τελευταία από τον κανονισμό (ΕΟΚ) αριθ. 3928/87 (6), η Επιτροπή υπέβαλε τις εισαγωγές ορισμένων κλωστοϋφαντουργικών προϊόντων, καταγωγής Μάλτας, σε καθεστώς κοινοτικής επιβλέψεως·  ότι, με τον κανονισμό (ΕΟΚ) αριθ. 1782/80 (7), όπως τροποποιήθηκε από τον κανονισμό (ΕΟΚ) αριθ. 3928/87, η Επιτροπή υπέβαλε τις εισαγωγές ορισμένων κλωστοϋφαντουργικών προϊόντων, καταγωγής Αιγύπτου σε καθεστώς κοινοτικής επιβλέψεως·  ότι, με τον κανονισμό (ΕΟΚ) αριθ. 4121/88 (8) η Επιτροπή υπέβαλε τις εισαγωγές ορισμένων κλωστουφαντουργικών προϊόντων, καταγωγής Τουρκίας, σε καθεστώς κοινοτικής επίβλέψεως·  ότι η ισχύς των κανονισμών αυτών λήγει στις 31 Δεκεμβρίου 1989 ·  ότι οι λόγοι που έχουν δικαιολογήσει την έκδοση αυτών των κανονισμών περί επιβλέψεως εξακολουθούν να υφίστανται και πρέπει οι εν λόγω κανονισμοί να εξακολουθούν να ισχύουν και να παραταθεί η ισχύς τους για μια συμπληρωματική περίοδο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ισχύς του καθεστώτος κοινοτικής επιβλέψεως των εισαγωγών για ορισμένα κλωστοϋφαντουργικά προϊόντα το οποίο θεσπίστηκε από τους κανονισμούς (ΕΟΚ) αριθ. 3044/79, (ΕΟΚ) αριθ. 1782/80 και (ΕΟΚ) αριθ. 4121/88 παρατείνεται έως τις 31 Δεκεμβρίου 1990.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Δεκεμβρίου 1989.  Για την Επιτροπή  Karel VAN MIERT  Μέλος της Επιτροπής  (1) ΕΕ αριθ. L 35 της 9. 2. 1982, σ. 1.  (2) ΕΕ αριθ. L 325 της 10. 11. 1989, σ. 1.  (3) ΕΕ αριθ. L 320 της 15. 12. 1979, σ. 9.  (4) ΕΕ αριθ. L 182 της 29. 6. 1989, σ. 18.  (5) ΕΕ αριθ. L 343 της 31. 12. 1979, σ. 8.  (6) ΕΕ αριθ. L 369 της 29. 12. 1987, σ. 31.  (7) ΕΕ αριθ. L 174 της 9. 7. 1980, σ. 16.  (8) ΕΕ αριθ. L 361 της 29. 12. 1988, σ. 28.